runetrust/blame-folketinget-dk huggingface dataset:
Svend Erik Hovmand (V), 2002-02-26:
Uanset om man jo altså med det her forslag kan sige, at det kan være godt for truckføreren, for kassedamen, for ham eller hende, der sidder ved den moderne svejsemaskine, siger vi alligevel nej til det, fordi det ikke er godt for alle sammen, det er ikke godt for hele den danske befolkning. Det er jo en tankegang, man kan have, og det synes jeg
Lone Dybkjær (RV), 2005-05-13:
Alene ordet anbringelsesreform kan i hvert fald få, jeg ved ikke hvad op i mig – jeg synes altså, at når man har sagt anbringelsesreform, har man sagt alt om, hvordan man betragter børn, at det er bare sådan nogle, hvor vi siger, at så anbringer vi dem, og så skal de i øvrigt kunne klage, hvis de bliver anbragt et eller andet sted.
Mette Abildgaard (KF), 2024-03-14:
Jamen jeg har også generelt tillid til arbejdsmarkedets parter, men da man i Folketinget valgte at indføre en sorgorlov til forældre, der mister et barn, var det jo i anerkendelse af, at der ikke er nogen, når de sidder ved forhandlingsbordet, der forestiller sig, at det er det, der skal være nødvendigt at forhandle hjem.
Holger K. Nielsen (SF), 2008-11-04:
Jeg må indrømme, at når det drejer sig om hr. Søren Pinds følelsesliv, har jeg ikke meget at tilføje, og jeg har ikke noget forhold til det, for jeg ved ikke, hvad der støder hr. Søren Pind, men hvis jeg har stødt hr. Søren Pind, skal jeg da beklage det meget.
Lene Espersen (KF), 2002-03-18:
Spørgsmålet om politiets beføjelser ved efterforskning over for børn og unge under 15 år er imidlertid ikke reguleret i lovgivningen, og regeringen vil derfor nu anmode Strafferetsplejeudvalget om at udarbejde forslag til lovregler om politiets beføjelser ved efterforskning af kriminalitet begået af børn og unge under den kriminelle lavalder.
Jørn Dohrmann (DF), 2003-12-02:
Men som så meget andet, man i sin tid har rørt ved, var det jo ikke så godt, som man gerne ville have. Her tænker jeg f.eks. på de vandmiljøplaner, som man har lavet i tidens løb, og som stadig væk ikke virker optimalt, som man egentlig havde forestillet sig de skulle gøre.
Rune Lund (EL), 2021-10-14:
Den første handler om dokumentationskravene til transferpricing, for transfer pricing-reglerne er jo et værn imod, at virksomheder undgår eller mindsker dansk beskatning, og ændringerne medfører så en lempelse af dokumentationskravene i de tilfælde, hvor der er tale om transaktioner imellem danske selskaber, som jo beskattes ens, og det er så alene kravene til omfanget af dokumentationen, der ændres på.
Torsten Gejl (ALT), 2018-05-17:
Derfor er det, kære minister og kære forligskreds, der netop nu sidder og arbejder med at reducere bureaukrati og administration, at jeg har fremsat det her beslutningsforslag om at give fem a-kasser lov til at lave et fri a-kasse-forsøg med dagpenge uden modkrav, hvor de flytter stort set alle de ressourcer, de bruger på tvang og kontrol, over til individuel service og hjælp til at finde arbejde.
Keld Albrechtsen (EL), 2003-10-08:
Så vil jeg godt spørge også i relation til det, fru Anne Grete Holmsgaard har spurgt om: Hvis der sker ændringer, som udløser kompensation til selskaberne, har man så sikret sig, at andre selskaber ikke kan påberåbe sig, at de bliver forskelsbehandlet?
Jette Gottlieb (EL), 1998-06-17:
At lukke døgntilbud uden at udbygge den forebyggende behandlende indsats i hjemmemiljøet er ganske enkelt at svigte børnene. Det er en god idé, som det er anført, at styrke socialrådgiveruddannelsen, men en forbedret uddannelse skal jo følges op af bedre normeringer i socialforvaltningerne, ellers får det jo ikke nogen reel betydning.
Line Barfod (EL), 2009-10-07:
Hvad er grunden til, at ministeren overhovedet ikke vil overveje, at der er brug for at sende penge ud til kommunerne, og at borgmestrene faktisk har ret i, at der mangler penge til skoler, til ældrepleje, til vuggestuer og børnehaver, penge til børn, så vi ikke risikerer, at en 8 år gammel dreng skal hentes med 3 timers varsel?
Søren Hansen (S), 2000-02-29:
Ja, nu hvor debatten er ved at komme tilbage på et sagligt grundlag, så vil jeg gerne i anledning af de bemærkninger, der er faldet ikke mindst senest her fra hr. Ole Sohn om sammenhængen mellem indtægter, eksportindtægter osv., som kunstlivet og kulturlivet kaster af sig, og støtte, advare lidt mod den sammenligning, for den er farlig.
Ole Stavad (S), 2003-01-21:
Jeg forstår, at for statsministeren er det en teknisk detalje, om finansministeren har afgivet falske oplysninger til offentlige myndigheder, oplysninger, som i givet fald er afgørende for, om finansministeren har kunnet erhverve gård nr. 2. Mener statsministeren, at det er en ordentlig måde at behandle Folketinget på? Mener statsministeren ikke efter at have haft kendskab til det forhold hele dagen - det blev rejst under den her debat for over 2 timer siden, tror jeg nok, med adresse til statsministeren, efter at Venstres ordfører ikke kunne svare
Karen Hækkerup (S), 2012-02-21:
Når vi i EU arbejder for, hvordan vi kan sikre et bedre og mere trygt og værdigt ældreliv på sigt, er det vigtigt, at vi samtidig også sørger for, at den krise, vi lige nu har i Europa, ikke ender med at være en kamp mellem generationer eller et hundeslagsmål, hvor man slås om, hvem der skal have del i den vækst og fremtid, der skal være.
Jytte Andersen (S), 1997-10-23:
Det betød, at vi - faktisk næsten på samme tid som SFI indkasserer oplysningerne - traf beslutninger i forbindelse med finansloven for 1996, altså den finanslov, vi lavede med Det Konservative Folkeparti, hvor vi sagde, at uddannelsesorloven ikke mere kan forlænge dagpengeperioden, samt at man ikke kunne bruge det første halve år af uddannelsesorloven til lige præcis det, man gerne ville.
Susie Jessen (DD), 2023-12-14:
Det var kun på 22 ud af 698 fremsatte lovforslag, landdistriktsfilteret blev brugt, og fra Landdistrikternes Fællesråd lød det, at politikere simpelt hen skal have det fulde kendskab til, hvilke konsekvenser et lovforslag har, og at der er behov for det her, når så mange års centralisering har rømmet landdistrikter for både skole, sundhedstilbud og politistationer.
Leif Mikkelsen (V), 2006-04-06:
Jeg hører faktisk en meget udbredt tilfredshed med den udligningsreform – det kan godt være, at vi taler med forskellige folk – og med, at vi både er lykkedes med at få en kraftigere udligning ved at sænke hovedstadsudligningen og øge landsudligningen og med at flytte pengene derhen, hvor der er behov, og at gøre det i en takt, der kan håndteres, og, hvis det er Venstreborgmestre, der udtaler sig, og det går jeg ud fra, også i respekt for, at skattestoppet holdes.
Peter Skaarup (DF), 2001-12-13:
Så vil jeg sige til hr. Kjeld Albrechtsen, at grunden til, at vi har den holdning, vi har i dag, jo lige netop er, at det er et angreb mod NATO-alliancen - at artikel 5 kommer i anvendelsen. Grunden til, at vi tidligere har været skeptiske over for visse andre aktioner, er, at vi vil have lov til at tage stilling fra sag til sag.
Lennart Damsbo-Andersen (S), 2014-05-09:
I forhold til uddannelsesniveau og beskæftigelse er det jo tydeligt, at vi har en uddannelsesregering, der senest i sit udspil om den nye beskæftigelsesindsats har lagt vægt på et markant uddannelsesløft af ufaglærte, og det vil virkelig komme landdistrikts- og yderområderne til gavn.
Pernille Frahm (SF), 2010-11-24:
Jeg har bare undret mig over – og det kan ministeren måske give en lille kommentar til her til slut – at sagen kan køre så længe; at man igennem 3 år kan afvente, at der kommer en eller anden form for konsekvens, når det er helt tydeligt, at den pågældende person ikke har tænkt sig at overholde de regler, han selv har skrevet under på, og at det faktisk får nogle meget ubehagelig konsekvenser for en anden privatperson, der er borger her i landet.
Per Clausen (EL), 2008-05-08:
Skal jeg også forstå det på den måde, at det slet ikke bekymrer hr. Knud Kristensen, at man, når EFSA starter med at opstille nogle kriterier de gælder i de svar, jeg har fået af Miljøministeriet i år - så siger: Desværre, det viser sig, at de kriterier, vi opstillede, betyder, at vi kommer til at forbyde noget, som vi ikke ønsker at forbyde?
Anders Fogh Rasmussen (V), 2006-05-31:
Men jeg ved, at vores ordfører, fru Birthe Rønn Hornbech, ved gentagne lejligheder har slået på, at vi jo med stor fordel kunne bruge det folketingsudvalg, der sidder og arbejder med grundlovssager, som en god ramme om en drøftelse af de her temaer.
Søren Gade (V), 2004-03-30:
Med hensyn til demokratiet ude i de enkelte boligafdelinger er det jo sådan, at når nogle lejeboliger bliver solgt til ejerboliger, så bliver der lavet en ejerforening, og der vil boligselskaberne repræsentere lejerne, således at dér, hvor der er fælles områder, vil både lejere og ejere blive hørt.
Rasmus Prehn (S), 2010-01-20:
Nu er situationen så den, at når regnskabets time kommer og man helt konkret står og skal fortælle danske børnefamilier, at de godt nok skal betale noget mere og få noget mindre, for man løj simpelt hen for dem under valgkampen, for man sagde, at der var råd til både skattelettelser og velfærd, kan man ikke engang stå ved det, men begynder at sparke nedad og sige, at det er kommunernes skyld – at det er ude i kommunerne, de prioriterer sådan.
Line Barfod (EL), 2004-03-26:
At vi ligesom vi i forhold til fysisk handicappede prøver med hjælpemidler og ledsagere og andre at sikre, at også psykisk syge får de muligheder for hjælp, der gør, at de ikke får forværring af sygdommen, og at de ikke kommer til at få det så dårligt, at de bliver tvangsindlagt eller andet.
Kim Behnke (FP), 1999-04-28:
Vi var fuldstændig, ligesom fru Refshauge, overraskede over at kunne læse, at man i en meget grundig opgørelse i Århus Kommune kunne godtgøre, at det desværre er udlændinge, der står bag to tredjedele af det sociale bedrageri, der foregår i Danmark. Fremskridtspartiet har i mange år fremført det synspunkt, at vi synes, der måtte være nogle uregelmæssigheder, når vi så på, hvordan udlændinges økonomi er skruet sammen, hvordan de misbruger familienetværk osv. til at tømme de danske kommunale sociale kasser.
Inger Støjberg (V), 2015-11-05:
En række – og det er jo heldigvis de fleste – får det, på baggrund af at de rent faktisk opfylder kriterierne, dog de gamle kriterier, og så er der en række, der får dansk statsborgerskab på grund af en dispensation, og det er så i høj grad den del, der har været til debat i dag.
Karen Hækkerup (S), 2011-04-06:
Det er klart, at når klientellet bliver så meget hårdere, når den forråelse rykker med ind i fængslerne, som jeg også hører ministeren anerkender, og når tonen bliver hård og aggressiv og kriminaliteten i den grad rykker med inden for murene, er der behov for noget helt andet.
Pernille Rosenkrantz-Theil (EL), 1999-05-27:
Regeringen og Folketinget burde i den sammenhæng tage et ansvar og fastsætte minimumsrettigheder for f.eks. hjemmehjælp og børnepasningsgaranti og så sørge for, at kommunerne har den nødvendige økonomi til at gennemføre det.
Tina Nedergaard (V), 2010-04-23:
Det har jeg tidligere diskuteret i salen med Det Radikale Venstre og Socialdemokraterne, hvor Socialdemokraterne på den ene side sagde, at der er tale om en helt ny uddannelse, og at det mindede lidt om den fri ungdomsuddannelse, mens Det Radikale Venstre sagde, at der bare var tale om et nyt navn for det, vi allerede gør.
Leif Lahn Jensen (S), 2009-02-20:
Det er vigtigt for os, at vi fortsat holder fast i elevplanen frem til 9. klasse, da man ikke kun skal fokusere på elevens overgang til ungdomsuddannelse, men stadig væk skal holde fast i de her fag og mål, som er vigtige for eleven, men også vigtige, for at forældrene skriftligt kan få en vurdering af elevens udbytte af undervisningen.
Villy Søvndal (SF), 2004-03-23:
Så kan vi få den treenighed, der hedder, at så forholder vi os samtidig til pasningsgaranti, til pris og til kvalitet, og så tror jeg, at de tre partier, der sådan vil komme til at udgøre grundstammen i Danmarks fremtid, også vil kunne strikke et sådant forslag sammen, der indeholder alle tre elementer.
Ole Stavad (S), 2001-03-13:
Det oplever vi i øvrigt i øjeblikket med opfølgningen af hele Jylland-Fyn-redegørelsen, hvor der indtil dette øjeblik har været flere hundrede involveret i arbejdet med at finde de rigtige svar på, hvordan vi kan skabe endnu bedre rammevilkår også for den del af landet.
Line Barfod (EL), 2009-04-21:
Så mit spørgsmål er bare: Er Det Konservative Folkeparti begyndt at erkende, at gæld er et samfundsproblem, som vi er nødt til at tage alvorligt, på samme måde som vi tager alkohol, spil, rygning osv. alvorligt som samfundsproblemer?
Jesper Petersen (S), 2020-10-08:
Den kommer jo af at føre en kraftfuld, ekspansiv politik, der sørger for, at vi stimulerer og gavner økonomien og sørger for, at der er noget omsætning, mens vi har et tilbageslag, og hjælper industrivirksomheder nu, som vi gør med penge til automatisering og andre ting.
Hans-Pavia Rosing (S), 1998-10-08:
Og endelig: »At eje en fælles viden og kultur giver ballast og tillid til at møde morgendagens udfordringer.« Jeg ved, at det at tage korte udpluk af en længere, sammenhængende tale altid er farligt, men jeg synes, at ovenstående citater tilsammen giver et meget godt udtryk for ånden i det budskab, statsministeren havde med over for et meget repræsentativt forum af inuit fra Tjukotka i Sibirien, fra Alaska, fra Canada og fra Grønland.
Martin Geertsen (V), 2014-11-05:
Jeg forstår regeringen således, at man nærmest pr. automatik vil pille opholdstilladelsen fra dem, der opholder sig i de pågældende områder, hvis de er på ophold, og at man vil fratage folk passet, hvis man har en mistanke om, at de rejser ud af landet for at deltage i terrorvirksomhed.
Line Barfod (EL), 2002-04-19:
Enhedslisten er positive over for, at vi ser på den måde, det kommunale styre er indrettet på, og vi mener, det er vigtigt, at vi får bragt forskellige forslag ind i debatten, så vi kan se på de forskellige fordele og ulemper, der er også i forhold til det store arbejde, der skal i gang omkring Farumsagen med at se på, hvad vi kan gøre for at forebygge, at noget tilsvarende kan ske igen.
Mogens Andreasen (DF), 2000-03-28:
Med ændringerne indførtes en 4-ugers-karantæne ved ophør af selvstændig virksomhed og en forhøjelse af arbejdsgiverens betaling for 1. og 2. ledighedsdag til højeste dagpengesats, en forhøjelse, som koster de private arbejdsgivere 17 mio. kr. Af § 84, stk. 5, fremgår det i det lovforslag, at dagpengegodtgørelsen for 1. og 2. ledighedsdag udbetales snarest muligt, dog senest ved virksomhedens 2. lønudbetaling efter medarbejderens fratrædelse.
Lars Barfoed (KF), 2002-05-23:
Det ville selvfølgelig være en lettelse, det er jeg helt enig i, at bruge LetLønmodellen. Den har bare ikke fungeret i særlig lang tid endnu, og der har man fra virksomhedens side påpeget, at man må altså have noget tid til at arbejde med LetLønmodellen, før den kan bringes i anvendelse i denne sammenhæng.
Kaare Dybvad Bek (S), 2020-11-17:
Nej, det er jeg sådan set ikke; det kan jeg ikke sige at jeg er, men det er klart, at før jeg siger ja til på en anden ministers område at lave en fast track-ordning, som altså sætter boligsager foran nogle andre sager, så skal jeg jo vide, hvad for nogle sager det er, som man sætter dem foran, og det skal justitsministeren så nok også være enig i, for hvis man kommer i en situation, hvor eksempelvis en boligudsættelsessag kommer foran, lad os sige en voldtægtssag, så ved jeg da ikke, om jeg synes, det er en rigtig prioritering.
Jacob Jensen (V), 2020-11-10:
Det er måske nogle gamle klassikere, man trækker af stalden her, men hele diskussionen om urørt skov, som jeg også ved at man fra regeringens side har gjort noget ved og også har ambitioner om at gøre mere ved, var også noget af det, som vi arbejdede med, da vi havde regeringsansvaret, og det er i hvert fald også noget af det, som jeg hører fra eksperter og andre kloge mennesker har en god effekt.
Christian Juhl (EL), 2018-12-13:
Hvad mener hr. Hans Andersen om, at arbejdsgiverne, da det er dem, der har svaret på spørgsmålene, selv melder ind – og det er sandsynligvis de bedste af arbejdsgiverne, der har svaret, vil jeg tro – om, at svarene ligger så grotesk dårlige for både små, mellemstore og store arbejdspladser?
Morten Bødskov (S), 2002-01-10:
Formålet med forslagets fjerde punkt er at sikre skattefrihed for visse ydelser til uddannelse inden for voksen- og arbejdsmarkedsuddannelsesområderne, et tiltag, som endnu en gang understreger Socialdemokratiets pointe med dette forslag, nemlig at gøre hverdagen lidt nemmere for nogle af de grupper i vores samfund, som har allermest behov for det.
Peter Hummelgaard (S), 2023-02-22:
Jeg ved ikke, om spørgeren bevidst misforstod mig eller i hvert fald måske overhørte det, jeg også sagde, om, at regeringen jo helt generelt – og endda nedfældet i regeringsgrundlaget – har en klar, klar politik om, at ved personfarlig kriminalitet skal straffene skærpes.
Benny Engelbrecht (S), 2025-09-09:
Vi gør det billigere at købe nogle af de sådan helt almindelige dagligvarer, som f.eks. kaffe og chokolade, som priserne er steget mærkbart på de senere år, og vi giver et kontant løft til de ældre, så prisen for et måltid mad i hjemmeplejen bliver sat ned, samtidig med at folkepensionen i øvrigt stiger med 4,8 pct.
Per Clausen (EL), 2005-05-26:
Vi har så i forlængelse af det, jeg har sagt her, skrevet et forslag til vedtagelse, som vi vil fremsætte her, og det lyder sådan her: Forslag til vedtagelse »Folketinget ønsker, at udfordringerne på energiområdet skal løses i snæver sammenhæng med miljø, beskæftigelse, forsyningssikkerhed og med størst mulig indflydelse for forbrugerne.
Christine Antorini (S), 2011-05-04:
Sagen er jo den, at sådan som taxametrene er skruet sammen lige nu, er det de gymnasier, der ligger i områder, hvor der kommer elever, som har forældre, der kan hjælpe dem derhjemme, og som måske selv har en akademisk uddannelse, der ikke behøver den ekstra indsats for at komme godt i gang, og det er jo fremragende.
Jann Sjursen (KRF), 2000-01-26:
Hvordan kan vi sikre, som det tidligere er blevet nævnt i debatten, at der er pladser nok i Herstedvester, sådan at vi kan få visiteret de pædofile til en behandling, sådan så de får hjælp til at undgå, at de begår fornyet seksuel kriminalitet.
Margrete Auken (SF), 2001-01-23:
Men jeg tror faktisk godt, at han også er klar over, at hvis han kører lovligt, så bliver han ikke fotograferet, og det vil sige, at de overvågningsting, som De Konservative ellers ville lave på rastepladser og andre steder - for dér sker der ting og sager - kan man ikke undgå.
Lene Espersen (KF), 2002-01-31:
og jeg vil være indstillet på i den forbindelse, og der er jo egentlig ikke så længe til, at vi når det punkt, at indgå i drøftelser med alle de partier, der er interesseret i gennem en sådan aftale at fastlægge de lange sigtelinjer og en solid, stabil økonomisk ramme for politiets virksomhed.
Ole Sohn (SF), 2005-04-06:
Eller sagt med andre ord: Så længe det internationale samfund ikke massivt satser på at hjælpe de afghanske bønder med at finde på en anden levevej end opiumsvalmuerne, ja, så vil narkotikaen blive ved med at strømme ind til os her i Danmark og i alle andre lande uanset grænsekontrol eller ej.
Camilla Hersom (RV), 2015-04-17:
Men uanset hvilket beløb vi taler om, så kommer det jo senere, fordi Venstre opfører sig, som Venstre gør – hvilket gør, at vi er mange mennesker, der nu bruger en god del af fredag eftermiddag i salen på at diskutere noget, som får nul effekt, fordi Venstre bliver reddet af, at Enhedslisten og SF vil sikre, at det beslutningsforslag, Venstre har fremsat, ikke får et flertal.
Keld Albrechtsen (EL), 2003-12-11:
Det, der burde bekymre regeringspartiernes ordførere, er, at nu står den borgerlige VK-regering i samme situation, som daværende statsminister hr. Poul Nyrup Rasmussen stod i efter den famøse debat om efterlønnen, nemlig står med en sag, hvor man har givet nogle løfter, som man bagefter er ude af stand til at forklare, at man efterfølgende bryder.
Lars Løkke Rasmussen (V), 2009-05-27:
Jeg ved godt, det er naivt, for vi er jo valgt på vores uenighed, men hvis man nu for en stund legede med den tanke, at salen her var bestyrelsen for virksomheden Danmark, så forekommer det jo lidt absurd, at hver gang vi mødes til bestyrelsesmøde, er det med fejlfindingsmode på; så er det for at få løftet alt det på bordet, der ikke fungerer.
Eva Kjer Hansen (V), 2002-03-15:
Udgangspunktet må være, at man i den familie, hvor man synes, at det er den rigtige løsning for en tid selv at vælge at passe sine børn, fordi man nu synes, at det er godt for barnets udvikling, og fordi det er det, man har det bedst med i den pågældende familie, så kan vælge det, uanset hvilken position man i øvrigt kommer fra.
Allan Niebuhr (KF), 2005-05-20:
Jeg ved, at udflytning er en meget besværlig ting, og derfor tror jeg også, at fremtiden vil være i stedet for at tvinge udflytninger igennem på tværs af de erfaringer, man har gjort, og job, man allerede har besat, mere at tænke regionalt, når man skal lave nye statslige arbejdspladser, og begynde at tænke i, at de placeres regionalt.
Ulla Tørnæs (V), 2002-04-04:
Jeg mener faktisk, at vi med forslaget her har fundet en fin balance, hvor vi netop respekterer den fornemme danske friskoletradition, men hvor vi samtidig får skærpet det tilsyn, som vi i regeringen har fundet det helt nødvendigt at skærpe for at sikre, at også alle friskoler lever op til det, som naturligvis må gælde for alle, nemlig at elever, som går på en fri grundskole, også rustes til at kunne klare sig i det danske samfund på alle måder.
Karina Lorentzen Dehnhardt (SF), 2010-04-28:
Kim Østerbye, som er formand for Dansk Fængselsforbund, siger, at de, der sidder i fængsel, i hvert fald ikke virker særlig trætte, tværtimod er banderne i stand til at rekruttere en hel del nye medlemmer, mens de sidder i fængsel.
Troels Lund Poulsen (V), 2019-02-21:
Det tror jeg bliver konklusionen, og det har vi sådan set allerede i dag fået at vide i et svar til hr. Hans Andersen, altså at boligstøtten jo i hvert fald skal være højere for dem, der måtte bo i de større byer, og jeg tror også, at Socialdemokratiet vil nå frem til det, som hr. Leif Lahn Jensen også var inde på, nemlig at man så vil komme med et nyt ydelsessystem, når den her kommission måtte være færdig på et tidspunkt.
Tove Videbæk (KRF), 2000-05-23:
Allerede dér bør man inddrage ressourcerne i det nære miljø og lokalsamfundet, og allerede dér kan man måske lokalt finde nogle løsninger og måder, hvorpå man kan hjælpe og støtte både familien og barnet, således at en tvangsfjernelse måske slet ikke bliver nødvendig.
Connie Hedegaard (KF), 2008-11-05:
Det er jo det, der er omdrejningspunktet for det her, det er jo det, det gerne skulle tilskynde til; hvis man ved, at man risikerer at skulle betale erstatning, fordi der bor nogle mennesker tæt på møllen, vil det jo være logisk, at man, når man opstiller møllen, som investor, siger: Lad os hellere placere møllen et sted, hvor den generer så få som overhovedet muligt.
Henning Hyllested (EL), 2012-04-17:
Vil ordføreren ikke medgive, at det bliver svært sådan ligesom at gøre ret meget mere end det, vi gør i dag, altså at slå nogle slag i luften, inden vi faktisk ligger inde med de analyser om linjeføring, om finansiering osv. osv., som kommer her i løbet af det næste års tid eller to?
Troels Lund Poulsen (V), 2006-10-05:
Det, som er tilfældet, er, at efter at kommunerne den 15. oktober har færdigbehandlet deres budgetter, vil vi netop kunne se, at det er et fejlagtigt billede, som hr. Villy Søvndal og andre gode kræfter på venstrefløjen har forsøgt at fremmane af, at der skulle fyres 2.900 pædagoger, og at der overhovedet ikke ville være nogen folkeskolelærere tilbage i folkeskolen efter budgetterne.
Mariann Fischer Boel (V), 2000-03-21:
Hvordan vil en skatteyder blive behandlet i en situation, hvor en medarbejder f.eks. på en statslig institution bliver nødt til at flytte til en anden del af landet - vi kan bruge DSB som et eksempel - fordi det job, man havde i Korsør, bliver flyttet til f.eks. Vestjylland.